《忆旧游 又题酒边花外词》
清代·杨芳灿

记回阑斗洒，小阁吞花，同款青尊。倚遍红红曲，认春衣零落，犹带香痕。

回首六桥烟柳，浓绿已巢莺。消受年华，几番吟醉，惆怅前尘。

家邻。湖畔路、忆筵上横箫，歌罢囊笙。水榭潇潇雨，只画帘香暗，怕近黄昏。

重省三生旧事，幽句惯题裙。尽刻意伤春，小桃树底深闭门。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。